****

**Referat allmøte Rasta skole FAU**

**Tidspunkt:** 23.09.25 kl. 17.00 - 20.00

**Sted:** Aktivitetsrommet Rasta skole

**Til:** Rasta skole FAU (Spond) og skolens ledelse (epost)

**Møteleder:** Hans Olav Misje Jenssen og Suada Hadzalic

**Referent:** Norun Reppe Bell

**Til stede**

**Leder:** Hans Olav Misje Jenssen

**Nestleder:** Ikke til stede

**1.trinn**: Christine Strandvik, Karina N. Lauvstad, Siw W. Oddsten, Aslak Eriksen, Tuva Rein, Monta Saleem

**2.trinn:** Marit Vidnes, Ida Sandnes, Helene Baaserud

**3.trinn:** Line Munch Havstein, Julie Renberg, Kristne Knivebakken Haug, Camilla Bråten

**4.trinn:** Ola Melbye Pettersen, Aaste Einbu, Trine Frette-Pedersen, Hanne Borgen

**5.trinn:** Suada Hadzalic, Frida Storm, Monika Otterlei, Minela Haugan, Vibeke K. van der Zande

**6.trinn:** Tossief Jafri, Tonje Camilla Olsen

**7.trinn**: Norun Bell, Siv Elisabeth Eide

**Agenda**

**Orientering fra skolens ledelse v/rektor Dorthe B. Rundtom**

Se også vedlagt presentasjon.

**Skolen ønsker at FAU bistår med å være med å arrangere temakvelder, arrangere tilbud for hele skolen, sosiale ting for ulike trinn**, **tema-foredrag osv.** Bruk skolegården – det er bålpanner, etc. Kan man få til noe mer enn bokbyttekafé? Noe på de ulike trinnene? Bruke bålpanner, osv. Skolen ønsker veldig gjerne at uteområdene og skolen brukes til sosiale arrangementer. Det er kjempeviktig å bli kjent med andre foreldre, se hvordan barna leker sammen, hjelpe hverandre - «It takes a village» osv. Det er mye lettere å ta en telefon hvis man kjenner foreldrene litt. Bli trygge på hverandre og kjent med hverandre er kjempeviktig. Viktig også at barna ser at de voksne kjenner hverandre. Alt dette er kjempeviktig fremover. Foreslått budsjett for Lørenskog kommune er brutalt. Hvis dette går gjennom så kreves det mer fra FAU og foreldre, som da må være det forebyggende apparatet for barn og unge.

**Dugnader** på skolen er mer aktuelt nå når økonomien er der den er. Hvis det er penere rundt barna er det morsommere og hyggeligere for barna å ta vare på skolen. Rasta er på sisteplass for når det kommer til å utbedres noe, og de foran forskyves. Kjøkkenet i kantina ramler fra hverandre. Trenger hjelp til å sette opp og bytte kjøkken hvis skolen får tak i noe på Finn. Hvis noen kan bidra og hjelpe til med små og større prosjekter så setter skolen pris på det. **Dorthe skal sende oss en ønskeliste fra skolen til hva de trenger hjelp til**, men de er også åpne for kreative forslag.

**Økonomi og konsekvenser**

Dorthe anbefaler alle innbyggere å gå inn og se på møtet som var nylig om budsjett hvor økonomiplan 2026 ble presentert. Lenke: <https://lorenskog.kommunetv.no/archive/459>

Hvis foreslått budsjett vedtas så blir alt ikke-lovpålagt borte. Den sosiale treninga på skolen er viktig, og her trengs assistenter og flere voksne enn kun den lovpålagte lærernormen.

Kuttforslagene innebærer blant mye annet at:

* Fritidsklubber stenges
* Fraværsteamet avvikles
* Svømmeopplæringen reduseres
* Sosiallærere utgår
* SFO stenges i alle ferier og får redusert åpningstid
* Ishallen og bordtennishallen stenges
* Utekontakten avvikles
* Tilskudd til ymse idrettsklubber kuttes
* +++++++

Kort oppsummert: Alt forebyggende og støtteapparat rundt skolen og barna blir borte. Dette er svært dramatisk. Hvordan vil Lørenskogsamfunnet se ut om 5 og 10 år dersom dette vedtas?

Budsjettforslaget finner dere her: <https://pub.framsikt.net/2026/lorenskog/bm-2026-okonomiplan#/> Lenke til opptak av budsjettseminaret finner dere på denne siden: <https://www.lorenskog.kommune.no/aktuelt/forslag-til-budsjett-for-2026-og-okonomiplan-2026-2029.163970.aspx?utm_source=populare_sok> - her er det også lenke til informasjon om folkemøte og politisk debatt om temaet tirsdag 7. oktober - <https://www.lorenskog.kommune.no/aktuelt/folkemote-om-kommuneokonomi.164056.aspx>.

Disse kuttene vil påvirke skolen. Dorthe er bekymret for turnover og at folk blir utslitt av å stå i dette.

Skulle det vært marsjert i tog – hadde Dorthe ville gjort det nå. Innbyggere og foresatte i Lørenskog – nå må man si fra! Alternativet til alle disse kuttene er å innføre eiendomsskatt.

SFO – høringsforslag ute. Det er kun lovpålagt å gi SFO-tilbud etter skoletid. Nå er det foreslått å øke foreldrebetaling, redusere åpningstid hver dag, og stenge tilbud i alle ferier. I tillegg til at det er vanskelig for foreldre å klare dette, så er det også vanskelig å få bemanning i SFO hvis dette vedtas.

Innspill og spørsmål fra foreldre

* Hva kan vi som foreldre gjøre?
  + Det skal være folkemøte 7. oktober med politisk debatt og mulighet for å stille spørsmål – viktig arena å være til stede på. Vær synlig der – det er viktig. Nå gjelder det.
  + Flere av tjenestene har ulike arrangementer. Oppfordrer folk til å møte opp, skrive under på alle underskriftskampanjer, osv.
* Kommunedirektøren anbefaler politikken å innføre moderat eiendomsskatt – det vil hjelpe mye.
* Har vi råd til alle kostnadene som vil komme i fremtida hvis disse forebyggende tilbudene kuttes? Dette må opp og frem.

Ventilasjon på Rasta skole – i de gamle skolebyggene er det helt krisedårlig luft og skolen har målinger på det. Nå er det usikkert om det fortsatt er planlagt å fikse dette. Dorthe får ikke klare svar men fortsetter å purre.

**Kvalitet i undervisningen**

Kvalitet er ikke tilfeldig – skolen planlegger og har mange styringsdokumenter – se presentasjon. Gjennomsnittlig skjermtidbruk på 1 skoledag er 1 time max. Skjerm er ett av mange verktøy de bruker. Vil bli fint med skjermbrukutvalget å få en dialog – hva trenger foreldre av informasjon/veiledning/etc.

**Informasjon om og fra gruppene i FAU**

Økonomi – ny økonomiansvarlig har enda ikke fått tilgang til kontoene. Jobber med å ordne opp i Brønnøysundregisteret. Vi har innvilget gave til Dorthe fra elevene til hennes 50-årsdag.

Trafikkgruppe – setter opp trafikkvakter fra 1. – 3. klasse. I tillegg har gruppa jobbet med andre ting – trygg skolevei, hjertesoner, osv. Oppfordrer alle til å gå istedenfor å kjøre. Har vært jobba med å få ned fartsgrenser også, noe som er litt komplekst når det er fylkesvei. Har snakket om alt fra det å arrangere refleksdag, sykkelfiksdag, være med å spre informasjon om bruk av hjelm osv., man kan gjøre mye. Et tidligere år har det vært refleksuke – den klassen med flest reflekser på hver dag fikk sponset pizza fra FAU.

SFO-gruppe – samarbeider med SFO. Tilbakemeldinger fra foresatte. Har hatt møte med SFO-ledelsen ca 2 ganger i året. Ønsker 1. – 3. eventuelt 4. klasse-foreldre her også. Tema som har vært oppe er mat, låsing av dør, skjermbruk, turer. Mye man kan ta tak i og jobbe med.

Sosialt utemiljø – det har vært snakk om en paviljong. Har vært tenkt om det er mulig å bygge noen benker, amfi, etc. Fokus er utemiljøet på skolen og å gjøre noe med det. Elevrådet har spilt inn at de ønsker benker. FAU har noen penger vi kan gjøre noe med. Kan også søke Sparebankstiftelsen om tilskudd, etc. Prøve å få med kreative og snekre-flinke foreldre på dugnad. Osv.

17.mai-komiteen – Samarbeide med 17.mai-ansvarlige. Det er en Dropbox-mappe som 17.mai-komiteen i 3. og 4.-trinn holder i. FAU har en kontaktperson som er bindeledd mellom klasserepresentantene i 17.mai-komiteen og FAU. Naturlig å ha en fra 3. eller 4. trinn her.

Sosialkomite – bokbyttekafé er fast arrangement. Det er ønske om flere arrangementer, å utnytte skolens potensiale til å være en sosial arena også utenom skoletid. På 90-tallet var det minidisco og «stikk innom».

Natteravngruppa – passer godt for alle. Får typ 6 kvelder i året som må fylles med minst 6 foreldre til hver vakt. Varierer hvordan de fordeles. Får vaktene i januar – går fra april til september. Politiet har over lang tid sett at det skjer ting rundt omkring – rådhusparken, skjerma områder ved barnehager, osv. Kjempeviktig å gå Natteravn – trenger synlige voksne. Det er hyggelig å gå Natteravn – man bli kjent med andre foreldre og kjent med nærområdet. Vi er ferdige med våre vakter for i år. Spørsmål om hvorfor det ikke er natteravn på vinteren – er vel så viktig å ha det da. – Vi kan spille inn at vi også ønsker å ha det på vinteren, særlig hvis det kuttes i alt i kommunen.

Skjermbrukutvalget – ny gruppe. Mange har meldt seg. Ønsker helst representanter fra alle trinn, trenger ikke være med i FAU. Tanken er å samle engasjementet om skjerm i og utenfor skoletida – oppfordra foreldremøtene til å diskutere skjermbruk. Diskusjonen er i gang. Utvalget kan holde seg orientert og følge opp. Dialog med skolen, kanskje følge opp møte med skolen.

LFAU – skal være møte dagen etter allmøtet vårt, vara -LFAU stiller fordi representant i LFAU er borte på jobbreise.

**Informasjon og valg av grupper**

Hvis andre foreldre som ikke er med i FAU ønsker å være med i noen av gruppene så er det selvfølgelig rom for det, vi trenger engasjerte folk.

Vi gikk gjennom FAU-styret sitt forslag til fordeling av verv og gjorde noen justeringer. Oversikten er vedlagt referatet. Noen mangler navn – her trenger vi info om hvem som er FAU-representant i de ulike klassene:

* 3D
* 4C
* 6A
* 6B

**Valg av ny leder**

Suada i 5C valgt ved akklamasjon.

**Spond**

Foreløpig litt utfordrende i klassegruppene med struktur, roller, osv.

FAU-representantene for hver klasse må dele referatene med klassene sine, men det viser seg at det går ikke an å legge ut innlegg i alle spond-gruppene. Admin må gjøre slik at folk skal kunne legge ut innlegg i klassen. Vi må prøve å hjelpe hverandre og se på dette sammen. Generelt er spond lettere å bruke på datamaskin enn telefon.

Oppfordrer FAU å sende ut beskjed til de som mangler i klassegruppene. I noen grupper har admin lagt inn årstidsgrupper som undergrupper i Spond.

Vi trenger litt mer opplæring i/erfaring med dette for å få det til på en god måte, men det ser lovende ut.

**Eventuelt**

**Høringsinnspill SFO – endring vedtekter**

<https://www.lorenskog.kommune.no/postliste-og-innsyn/horinger/forslag-til-nye-vedtekter-for-sfo-i-lorenskog-kommune.163977.aspx>

Høringen er – endre vedtektene til SFO. Stenge i feriene. Har vi FAU bak oss til å si at vi er negative til denne endringen? Styret skal høre med LFAU om hvordan de tenker å gå frem. Enstemmig vedtatt at styret håndterer høringssvaret hvis det blir konklusjonen å sende et høringssvar fra FAU. Det skal være møte om dette i LFAU. Mulig det er en fordel om alle foreldre enkeltvis sender høringssvar så er det tydeligere for politikerne at de har ryggdekning for å kunne kreve eiendomsskatt. Dette kommer vi tilbake med mer informasjon om.

**Bokbyttekafé-info**

For nye i FAU – her må både FAU og vara stille opp for sine klasser.

**Oversikt over de ulike vervene og hvem som har de**

|  |  |  |
| --- | --- | --- |
| **Rolle** | **Klasse** | **Navn** |
| Leder og SU-SMU | 5c | Suada Hadzalic |
| Nestleder | ikke-fau | Elisabeth Offerdal |
| Økonomiansvarlig | 2a | Hans Olav Misje Jenssen |
| LFAU | 2a | Hans Olav Misje Jenssen |
| SU-SMU | 2a | Hans Olav Misje Jenssen |
| SU-SMU vara | 3d |  |
| SU-SMU vara | 6c | Tossief Jafri |
| LFAU vara | 2c | Ida Sandnes |
| Referent | 7b | Norun Bell |
| Trinnrepresentant 7.trinn | 7b | Norun Bell |
| Trinnrep. 6.trinn | 6a |  |
| Trinnrep. 5. trinn | 5a | Vibeke van der Zande |
| Trinnrep. 4. trinn | 4a | Trine Frette-Pedersen |
| Trinnrep. 3. trinn | 3a | Camilla Bråten |
| Trinnrep. 2. trinn | 2c | Ida Sandnes |
| Trinnrep. 1. trinn | 1c, gul | Monta Saleem |
| Trafikkgruppa | 4c |  |
| Trafikkgruppa | vara 2b | Marit Vidnes |
| Trafikkgruppa | 1b, grønn | Aslak Agersborg Eriksen |
| Trafikkgruppa | 3b | Kristine Haug |
| SFOgruppa | 1A, blå | Karina N. Lauvstad |
| SFOgruppa | vara 2c | Helene Baaserud |
| SFOgruppa | 3c | Julie Renberg |
| SFOgruppa | 1d, lilla | Siw W. Oddsten |
| Skjermbrukutvalg | 4b | Ola Melbye Pettersen |
| Skjermbrukutvalg | ikke-fau? | Jenny Skaret |
| Skjermbrukutvalg | 2c | Ida Sandnes |
| Skjermbrukutvalg | ikke-fau? | Irene Nadia Asri |
| Skjermbrukutvalg | 1b, grønn | Aslak Agersborg Eriksen |
| Skjermbrukutvalg | vara 1A | Tuva Rein |
| Natteravngruppa | 7a | Ina Svendsen |
| Natteravngruppa | 5a | Vibeke van der Zande |
| Natteravngruppa | 6d | Tonje Camilla Olsen |
| Bindeledd FAU og 17.mai-komite | vara 4b | Aaste Einbu |
| Sosialkomite | 5d | Minela Haugan |
| Sosialkomite | 2b | Ida Caroline Schrøder |
| Sosialkomite | 4a | Trine Frette-Pedersen |
| Sosialt utemiljø | 5b | Frida Storm |
| Sosialt utemiljø | 6b |  |
| Sosialt utemiljø | 7c | Siv Elisabeth Vold Eide |
| Sosialt utemiljø | vara 4b | Aaste Einbu |

Etterskrift:

Det har vært møte i LFAU. LFAU skriver et høringssvar og Rasta kan bli med på det. Det blir både et høringssvar på SFO vedtektsendringen og budsjettet i sin helhet når dette kommer. Da får vi mer tyngde bak svaret vi gir. Vi kan få det til gjennomlesning og gi støtte til et konkret svar før det sendes inn.

Her er også underskriftskampanje mot å stenge fritidstilbudene: <https://minsak.no/sak/3457>